open-index/open-wikipedia-markdown huggingface dataset:
המנטליות האנטי קפיטליסטית

**המנטליות האנטי-קפיטליסטית** הוא ספר שנכתב על ידי הכלכלן הליברטריאני לודוויג פון מיזס, בספר, מנסה פון מיזס לחקור אחר השורשים הפסיכולוגיים של מה שזיהה פון מיזס כשנאה לקפיטליזם בקרב האוכלוסייה, פון מיזס מציע הסבר מפורט שבעיקרו טוען שהאדם הממוצע שונא את הקפיטליזם מכיוון שהשיטה הקפיטליסטית גורמת לו להרגיש האשם בכישלונו, ומונעת ממנו להטיל את האשם על גורמים חיצוניים.

## תוכן הספר

בספר בוחן פון מיזס את הסיבות לשנאת הקפיטליזם ממגוון זוויות, ודן באופי המוסדות האקדמיים והתרבות הפופולרית, וכיצד, לתפיסתו, קנאה ושנאה משפיעות על תמיכה בתיאוריות כלכליות.

פון מיזס מתייחס גם לטענות על כך שהקפיטליזם "משחית את המידות" וגורם לרידוד הספרות ולהפצת 'תרבות זבל' ולהורדת הרמה של הקולנוע והספרות, וטוען שטעמם של ההמון תמיד יהיה נמוך ורדוד יותר מטעמם של האינטלקטואלים, והיתרון של הקפיטליזם הוא שהוא מספק לכל מגזר את מה שהוא רוצה וצריך.

## ביקורת
במגזין האקונומיסט כונה הספר "קריקטורה של ליברליזם", "טיפשי באופן מוחלט" ו"ספר קטן ועצוב". נטען כי הניתוח שמציע פון מיזס הוא שטחי וכי "היה מקבל ציון נמוך אם היה מוצג על ידי סטודנט שנה ב'".

במאמר בכתב העת השמרני השילוח, כתב יובל סימן טוב כי חלק מטענותיו של פון מיזס "כתובות בסגנון שירחיק את רוב אלה שאינם מזדהים מלכתחילה עם עמדותיו של מיזס", וכי "הן מסתכנות בהשטחת התופעה שמיזס מבקש להסביר."

## מהדורות
הספר פורסם לראשונה בשנת 1956, וזכה למהדורות רבות.
לאורך השנים תורגם הספר לגרמנית, איטלקית, קוריאנית, ספרדית ושוודית.
ב־2023 פורסם הספר בעברית על ידי הוצאת סלע מאיר בתרגומו של אורי רדלר, ספר זה הוא השביעי מסדרת 'פנס כיס' בהוצאה זו. במהדורה זו נוספה כותרת המשנה "למה הם שונאים חירות?".

## קישורים חיצוניים
* הספר באתר הוצאת סלע מאיר
* טקסט מלא של הספר, באתר קו ישר
* טקסט מלא של הספר בשפת המקור, להורדה בחינם, באתר Mises Institute
* 
## הערות שוליים

קטגוריה:ספרי עיון אמריקאיים
קטגוריה:ספרי 1956
קטגוריה:ספרי הוצאת סלע מאיר
צ'ארלי קרסוול

**צ'ארלי ריצ'רד קרסוול** (באנגלית: **Charlie Richard Cresswell**; נולד ב-17 באוגוסט 2002) הוא כדורגלן אנגלי המשחק בעמדת הבלם בטולוז מליג 1.

## קריירת מועדונים
### לידס יונייטד
קרסוול נולד בפרסטון וגדל ביורק. הוא החל את קריירת הכדורגל שלו בלידס יונייטד ב-2013, וזכה במלגה לשנתיים באקדמיית הצעירים של הקבוצה ב-2018. ביוני 2019 נכלל ברשימת 11 השחקנים מתחת לגיל 18 המצטיינים של ה-LFE (League Football Education) בזכות הישגיו בלימודים ועל מגרש הכדורגל ובספטמבר אותה שנה חתם על חוזה מקצועני ראשון במועדון.

קרסוול ערך את הופעת הבכורה שלו בקבוצה הבוגרת של לידס יונייטד ב-16 בספטמבר 2020, במסגרת גביע הפוטבול ליג, במשחק מול הול סיטי, שהסתיים בהפסד לאחר בעיטות הכרעה. ב-19 בנובמבר האריך את חוזהו בקבוצה עד קיץ 2023. הוא שימש כקפטן קבוצת המילואים, זכה עמה באליפות ליגת המילואים בשנת 2021 והיה מועמד לשחקן המצטיין של העונה לצד חברו לקבוצה, סאם גרינווד. ב-25 בספטמבר 2021 ערך את הופעת הבכורה שלו בפרמייר ליג כשפתח בהרכב במשחק ההפסד 1–2 לווסטהאם יונייטד באלנד רואד. ביולי 2023 האריך קרסוול את חוזהו בלידס בארבע שנים נוספות.

#### השאלה למילוול
ב-4 ביולי 2022 הושאל קרסוול לעונה אחת למילוול מהצ'מפיונשיפ. במשחק הבכורה שלו מול סטוק סיטי ב-30 ביולי הבקיע גם את צמד שערי הבכורה שלו בקריירה, שהסתיים בניצחון קבוצתו בתוצאה 0–2.

### טולוז
ב-8 ביולי 2024 חתם בטולוז מליג 1. ב-18 באוגוסט ערך בכורה ב-0-0 מול נאנט. ב-15 בינואר 2025 כבש שער בכורה ובישל שער נוסף בניצחון 1–2 על סטאד לאוואל במסגרת הגביע הצרפתי. ב-9 בפברואר כבש שער בכורה בליגה בתיקו 2-2 מול אוקזר. טולוז סיימה את עונת 2024/2025 במקום העשירי בליגה כשקרסוול השתתף ב-34 משחקים בליגה ובגביע והבקיע ארבעה שערים.

## קריירה בינלאומית
ב-2 באוקטובר 2020 זומן קרסוול לנבחרת אנגליה עד גיל 19, וב-8 באוקטובר ערך את הבכורה שלו במשחק הידידות מול נבחרתה המקבילה של סקוטלנד. הוא כבש את אחד השערים במהלך המחצית הראשונה ולהפסקה ירדו הקבוצות ביתרון 1–3 לטובת האנגלים, אך המשחק הופסק לפני פתיחת המחצית השנייה לאחר שאחד מאנשי צוות האימון נמצא חיובי לנגיף הקורונה.

ב-27 באוגוסט 2021 זומן לנבחרת אנגליה עד גיל 21, וב-11 בנובמבר ערך את הבכורה שלו כמחליף בניצחון 1–3 על צ'כיה.

ב-14 ביוני 2023 נכלל בסגל הנבחרת לאליפות אירופה בכדורגל עד גיל 21. הוא פתח במשחק מול גרמניה ב-28 ביוני שהסתיים בניצחון 0–2. בסיום הטורניר זכתה אנגליה בתואר אלופת אירופה.

## חיים אישיים
צ'ארלי קרסוול הוא בנו של כדורגלן העבר ריצ'רד קרסוול, אשר שיחק עבור לידס יונייטד בתחילת שנות ה-2000 ולאחר פרישתו עמד בראש צוות האימון של אקדמיית הצעירים של המועדון בשנים 2018–2019.

## סטטיסטיקות קריירה
### מועדונים
מעודכן ל-17 במאי 2025

## קישורים חיצוניים

* Beren Cross, Charlie Cresswell on leaving Leeds and loving Toulouse: 'I was scared but it’s been great', *[[The New York Times]]*, 19 May 2025

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני לידס יונייטד
קטגוריה:כדורגלני מילוול
קטגוריה:כדורגלני טולוז
קטגוריה:ספורטאים זרים בצרפת
קטגוריה:אנגלים שנולדו ב-2002
עונת 2021 בגביע הליגות

**עונת 2021 בגביע הליגות** היא המהדורה השנייה של גביע הליגות, שהוא טורניר כדורגל המפגיש בין קבוצות מליגת ה-MLS ומליגת העל המקסיקנית. הוא נערך בין ה-10 באוגוסט ל-22 בספטמבר 2023, כאשר כל 7 המשחקים נערכים בארצות הברית. הטורניר מאורגן על ידי ה-MLS והתאחדות הכדורגל המקסיקנית ומאושר על ידי CONCACAF, הגוף המנהל היבשתי של הספורט בצפון אמריקה.

## הסמכות
שני קבוצות ה-MLS הכי טובות מכל צד (המזרחי/המערבי) בעונת 2020 שלא זכו להכניס עצמן לליגת האלופות של CONCACAF ב-2021, נכנסו לגביע הליגות.

ארבע הקבוצות המובילות בליגת העל המקסיקנית מעונת 2020/21, שאינן מתמודדות בחצי הגמר של ליגת האלופות של CONCACAF ב-2021 או בגביע קמפאונס, זכו להכניס את עצמן לגביע הליגות.

## שלב הנוקאאוט

### סיכום

## משחק הגמר

## סטטיסטיקות

### שערים

## קישורים חיצוניים

* האתר הרשמי של גביע הליגות (אנגלית)

## הערות שוליים

קטגוריה:תחרויות כדורגל ב-2021
קטגוריה:אמריקה הצפונית: כדורגל
קטגוריה:2021 בארצות הברית
תור הכסף

[שמאל|ממוזער| "סוף תור הכסף" מאת [לוקאס קראנאך האב, 1527-35]]
**תור כסף** הוא תקופה בהיסטוריה שמגיעה לאחר עידן זהב היסטורי, יוקרתי ועתיר אירועים באופן דומה אך פחות מתקופת הזהב הקודמת. השם נובע מהעובדה שהמתכת כסף היא בעלת ערך גבוה, אך גבוה פחות מזה של זהב בתרבויות רבות.

## מיתוס יווני
תור הכסף המקורי (ביוונית – Αργυρόν Γένος) היה השני מבין חמשת "דורות האדם" שתוארו על ידי המשורר הקדום הסיודוס בשירו *[[מעשים וימים]]*, לאחר תור הזהב ולפני תור הברונזה. אנשים בתקופה זו חיו מאה שנים כילדים מבלי להתבגר, ואז הזדקנו לפתע ומתו. זאוס השמיד את האנשים האלה בגלל חוסר האדיקות שלהם, במבול בתקופתו של המלך אויגיגס .

לאחר שקרונוס הוגלה, העולם נשלט על ידי זאוס. כתוצאה מכך שפנדורה שחררה את הדברים הרעים על העולם, הגיע דור שני של גברים והעידן נקרא "תור הכסף" מכיוון שגזע האדם היה פחות אצילי מהגזע של תור הזהב.

בתקופת הכסף צמצם זאוס את האביב, וחילק את השנה לארבע עונות, כך שבני אדם חיפשו לראשונה מחסה באמצעות בתים ונאלצו לעמול כדי לספק את מזונם.

זרעי הדגן הראשונים נזרעו באדמה שכן כעת האדם היה צריך לאסוף את מזונו בעצמו. ילד גדל לצד אמו מאה שנים, אבל הבגרות נמשכה זמן קצר. בהיותה פחות אצילית מתור הזהב, האנושות לא יכלה להימנע מלהילחם אדם כנגד רעהו, וגם לא יכלה לשרת את בני האלמוות כראוי. מעשיו של הדור השני עוררו את חמתו של זאוס, ולכן הוא השמיד אותם כעונש.

## אזכורים אחרים של תור הכסף
המונח הוחל על מספר תקופות אחרות לאחר "תור הזהב", כולל:
* עידן הכסף של הספרות הלטינית – תקופה בהתפתחות הספרות הלטינית – מיוחס לתקופה שלאחר אוגוסטוס קיסר 
* תור הכסף של הקומיקס, ובנוסף גם סדרת הקומיקס DC משנת 2000, "עידן הכסף"  שנקראה על שם התקופה
* תור הכסף בשירה הרוסית
* עידן הכסף של האלפיניזם 

## קישורים חיצוניים
* מיתולוגיה יוונית: עידן הכסף, הסבר אודות העידנים (באנגלית)
* 

קטגוריה:היסטוריוגרפיה
קטגוריה:מיתולוגיה יוונית
אישטוואן ויטמן

**אישטוואן ויטמן** (בהונגרית: **Wittmann István**; בודפשט, 20 באוגוסט 1909 – בודפשט, 20 ביוני 1989) היה רופא (MD) יהודי-הונגרי, גסטרואנטרולוג, פרופסור באוניברסיטה, דוקטור במדעי הרפואה (PHD)(1972), חבר האקדמיה ההונגרית למדעים.

## קורות חייו
אישטוואן ויטמן נולד במשפחה יהודית כבנם של בלה ויטמן (1874–1963), רופא ילדים ושל מרתה לוהר. הוא סיים את לימודיו בגימנסיה הראשית ברז'ני דניאל בבודפשט והמשיך את לימודיו באוניברסיטת פאזמאן פטר (שמה היום אוניברסיטת אטווש לוראנד), שם קיבל את התואר דוקטור לרפואה (MD) ב-1933. בין 1933 לבין 1945, עבד בבית החולים היהודי ברחוב סאבולץ' (היום שמו המרכז הרפואי הלאומי) של הקהילה היהודית של פשט. במהלך מלחמת העולם השנייה, בין יוני 1944 לבין יוני 1945, הוא גורש והיה אסיר שבעה חודשים באושוויץ וחמישה חודשים במחנה הריכוז אבנזה (מנהלית אחד ממחנות המשנה של מאוטהאוזן). לאחר 1945 עמד בראש מחלקות רפואיות שונות במוסדות בריאות שונים.
* בין השנים 1948-1956 הוא היה רופא צבאי,
* בין 1951 לבין 1952 (במלחמת קוריאה) שירת בבית החולים הצבאי ה (צפון)קוריאני על שמו של מתיאש ראקושי.
* בשנת 1956, מונה לרופא הראשי ומנהל מחלקה של בית החולים על שם בייצ'י-ז'ילינסקי, שם הקים מרכז אנדוסקופיה.
* בין 1960 לבין 1974 היה הרופא הראשי ומנהל מחלקה בבית החולים יאנוש בלשה ברחוב ואש (Vas utca),
* בין 1974 לבין 1977, היה הרופא הראשי של בית החולים יאנוש

ליטמן היה היה המייסד של הגסטרואנטרולוגיה ההונגרית המודרנית וכתוצאה מפעילותו התבססה בהונגריה טכניקת הווידאואנדוסקופיה. הוא הפך את הגסטרואנטרולוגיה להתמחות עצמאית ברפואה פנימית ויזם הכשרה של גסטרואנטרולוגים.
* בשנים 1966–1970 היה מזכיר האגודה ההונגרית לגסטרואנטרולוגיה
* בשנים 1970–1983 מזכירה הכללי של האגודה
* נשיא הקונגרס הבינלאומי העשירי של גסטרואנטרולוגים שנערך בבודפשט (1976).

הוא היה חבר במספר רב של אגודות מדעיות זרות ומקומיות ובוועדות מערכת של כתבי עת.

## עבודותו העיקרית
* אטלס ללפרוסקופיה (כרכים I–II, בודפשט, 1965)

## פרסים והוקרה
* מסדר ההצטיינות של הרפובליקה העממית ההונגרית דרג 5 (1952)
* תואר הרופא הדגול (1958)
* עיטור מסדר כשרון העמל דרג זהב (1969)
* מדליית הזיכרון של גזה הטני (1974)
* מדליית זיכרון Pro optimo merito בגסטרואנטרולוגיה (1982)

## לקריאה נוספת
* 
* אנדראש גרגיי: לקסיקון הרופאים היהודים הונגרים הבולטים והמצטיינים. בודפשט
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. כורכת ראשית אגנש קניירש)
* Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004  (לקסיקון ביוגרפי רפואי הונגרי. ערכו קארוי קפרונצאי – מגדה טוט. בודפשט: בית ההוצאה לאור של האוניברסיטה ההונגרית מונדוס. 2004
* Prof. Dr. Préda István: „A” zsidókórház. Remény (remeny.org) (פרופסור ד"ר אישטוואן פרדה: בית החולים היהודי בכתב העת היהודי "התקווה")
## הערות שוליים

קטגוריה:רופאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אסירים במחנה הריכוז אושוויץ
קטגוריה:אסירים במחנה הריכוז מאוטהאוזן
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:יהודים חברי האקדמיה ההונגרית למדעים
קטגוריה:רופאים פנימיים יהודים הונגרים
קטגוריה:גסטרואנטרולוגים יהודים
קטגוריה:רופאים צבאיים יהודים
קטגוריה:הונגרים שנולדו ב-1909
קטגוריה:הונגרים שנפטרו ב-1989
שאנג-יאנג

**שָׁאנְג יָאנְג** (בסינית: **商鞅**; מת ב-338 לפנה"ס) היה הוגה דעות סיני בתקופת המדינות הלוחמות ונחשב למדינאי נועז ומעורר מחלוקת.

## ביוגרפיה

## דעותיו
משנתו של שָׁאנְג יָאנְג מרוכזת יחד עם כתבי ממשיכיו ב"ספרו של שליט שָׁאנְג"(商君書) שם מתואר חזונו בדבר איחוד "כל אשר מתחת לשמיים" שהושתת על הרחבת סמכויות השליטה של המדינה והעומד בראשה. מדיניותו הניחה את היסודות האדמיניסטרטיביים, הפוליטיים והכלכליים שחיזקו את מדינת צ'ין ובסופו של דבר איפשרה את איחודה ההיסטורי של סין תחת שושלת צ'ין.

שָׁאנְג יָאנְג מזוהה עם "אסכולת החוק"(פָ'א־ג'יָא 法家:) או "הלגליסטיים" הנתפסים כקבוצת הוגים אשר מציעים משנה פרגמטית ותפיסה ריאליסטית. ככלל, מדובר בהוגים אשר זנחו דיונים מטאפיזיים והיסטוריים, לטובת דגש על שיפור יעילות המנגנון השלטוני וחיזוק העוצמה המדינית ובכך קנו לעצמם שם כאסכולה בלתי-מוסרית. על פי המבקרים ניתן לאפיין אסכולה זו סביב שלושה רעיונות עיקריים: ריכוז כוח בידי השליט, התאמת מוסדות המדינה למצבים משתנים ושליטה בירוקרטית. לפיכך עולה הטענה כי טקסטים המשויכים לאסכולה הלגליסטית אינם מציגים שיח מוסרי כלל ונסמכים באופן בלעדי על מנגנוני החוק והבירוקרטיה ליצירת סדר. מוניטין זה לא פסח על שָׁאנְג יָאנְג אשר ביקש להנהיג שינויים מהותיים בדפוסי השליטה המסורתיים של המדינה וגרס כי כל האמצעים כשרים בדרך להגשמת החזון – איחוד "כל אשר מתחת לשמים".

שָׁאנְג יָאנְג קרא תיגר על השיח הפוליטי הדומיננטי ובניגוד להוגים קונפוציוס ומו דזה, שביססו את הגותם על התנהלות שושלות העבר, טען כי העבר מלמד אותנו על העולם המשתנה והמתפתח באופן תמידי ולכן קיים צורך לחדש בהתאם לשינויים המתעדכנים מיום ליום, למעשה התנגד למסורת המבקשת לפעול בהכרח בהתאם לדרכי העבר. בנוסף, התנער מההגדרה המקובלת של המנהיג האידיאלי כאדם מלומד ובעל אמות מוסר גבוהות (עמדה המבוססת על הגדרתו את המוסר כדבר יחסי או תקופתי וככזה משתנה תדיר). הוא מזהה את דמות המנהיג האידיאלי כמי שביכולתו להשליט סדר בחברה ועל כן מאופיין במרות וסמכות.

## רפורמות
האן פיי דזה (בסינית: 韓非子), הנחשב לרוב לנציג החשוב ביותר של הלגליזם הסיני (法家), מזהה את שָׁאנְג יָאנְג כיוצר של שתי השקפות מרכזיות:
* תיקון הסטנדרטים
* שוויון בפני החוק

מתוך אמונה בשלטון החוק ותפיסת הנאמנות למדינה כקודמת לנאמנות המשפחתית, שָׁאנְג יָאנְג הכניס שני סטים של שינויים בתקנות הנהוגות במדינה צ'ין. הראשונים, בשנת 356 לפני הספירה, היו:
* ספר החוקים – שָׁאנְג יָאנְג ערך את התקנות באופן המאפשר אכיפה והנהיג חוקים מחמירים וענישה נוקשה. בין היתר, כלל המקנה עונש זהה לעבריין ולמי שהיה מודע לעברה אך לא הודיע לממשל (חובת הלשנה ואחריות קולקטיבית).
* הקצאת אדמה לחיילים על סמך הצלחותיהם הצבאיות והפשטת אצולה שלא הייתה מוכנה להילחם מזכויות הקרקע שלה. הרפורמה בצבא עודדה את אזרחי צ'ין להצטרף לצבא וסייעה בבניית כוחה הצבאי של שושלת צ'ין.
* שָׁאנְג יָאנְג עודד עיבוד של אדמות לא מיושבות והעדיף חקלאות על פני מסחר (שנחשב עיסוק יוקרתי יותר באותה התקופה).

שָׁאנְג יָאנְג הציג את מערך השינויים השני שלו בשנת 350 לפני הספירה, שכלל סטנדרט חדש של מיסוי והקצאת קרקעות.

## קישורים חיצוניים

* 

## הערות שוליים

קטגוריה:פילוסופים סינים
קטגוריה:אישים שחיו במאה ה-4 לפנה"ס
ציון יעקב (כדורסלן)

**ציון יעקב** הוא ספורטאי ספורט נכים, בעבר חבר נבחרת ישראל בכדורסל בכיסאות גלגלים.
## קריירה
יעקב השתתף במשחקי סטוק מנדוויל והתחרה באתלטיקה ובסיף. בשנת 1974 זכה במדליית כסף בריצה למרחק 100 מטרים ובמדליית ארד בסיף.

כחבר נבחרת ישראל בכדורסל בכיסאות גלגלים, היה שותף לזכיית הנבחרת במדליית זהב באליפות העולם בבלגיה בשנת 1975. בנוסף, השתתף שלוש פעמים כנציג ישראל במשחקים הפאראלימפיים. ב היה שותף לזכייה במדליית זהב. הוא היה חבר הנבחרת גם ב וב.

נישא לספורטאית הנכה נורית יעקב והם מתגוררים בזכרון יעקב.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אלופים פאראלימפיים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:אתלטים נכים ישראלים
קטגוריה:סייפים נכים ישראלים
קטגוריה:ישראלים שנולדו במאה ה-20
קטגוריה:זכרון יעקב: אישים
פאני פון ארנשטיין

הברונית **פרנציסקה "פאני" פון ארנשטיין** (29 בספטמבר 1758 - 8 ביוני 1818), נולדה כ**ווגל איציג** (**Vögele Itzig**), הייתה אשת חברה ובעלת סלון ספרותי בווינה.

## ביוגרפיה
פאני ארנשטיין נולדה בברלין, בתו של דניאל איציג. היא הייתה בת למשפחת איציג  היהודית הענפה והמשפיעה.

היא נישאה לבנקאי נתן אדם פון ארנשטיין, שותף במשרד "ארנשטיין ואסקלס"; אחותה ססיליה (ציפרצ'ה)  הייתה נשואה לשותף השני במשרד, ברנהרד פון אסקלס. הם הביאו את ההשפעה החברתית של ברלין לווינה, בעיקר את הרעיון של הסלון הסיפרותי, לווינה של יוזף השני. אחוזת ארנשטיין בווינה והווילות שלה בשונברון ובבאדן שימשו באופן קבוע לאירוח. היא גם הייתה מעורבת בצדקה.

במהלך הקונגרס של וינה פקדו את סלון ארנשטיין  מפורסמים, ביניהם וולינגטון, טלראן, , רחל ורנהגן ובעלה, בני הזוג שלגל, יוסטינוס קרנר, קרוליין פיכלר וזכריה ורנר. היא הייתה ממייסדי החברה לאוהבי מוזיקה (Gesellschaft der Musikfreunde) והייתה בעצמה מוזיקאית מיומנת.

בשנת 1814 הציגה פאני פון ארנשטיין מנהג חדש מברלין, שלא היה ידוע עד כה בווינה: עץ חג המולד.

בתה היחידה, הנרייטה פון פריירה-ארנשטיין , הייתה גם מוזיקאית מיומנת וכתבת קבועה של בת דודתה, לאה סלומון, אשתו של אברהם מנדלסון ואמם של פליקס ופאני מנדלסון (שנקראה על שם פאני ארנשטיין).

## הערות שוליים

## קישורים חיצוניים

* 

קטגוריה:ברלין: אישים
קטגוריה:בעלות סלונים ספרותיים
קטגוריה:ילידי 1758
קטגוריה:נפטרים ב-1818
מרקוס ואנדט

**מרקוס ואנדט** (בשוודית: **Marcus Wandt** נולד ב-22 בספטמבר 1980) הוא אסטרונאוט וטייס ניסוי שוודי.

ואנדט סיים קורס טיס בחיל האוויר השוודי, המשיך ללמוד בבית הספר של הצי האמריקאי, ועבד מספר שנים כטייס ניסוי בחברת תעופה שוודית. החל מ-2022 הוא אסטרונאוט בסוכנות החלל האירופאית. הוא עומד לטוס לחלל לראשונה כחבר צוות במשימת Axiom mission 3 של חברת אקסיום ספייס.

## קריירה לפני סוכנות החלל האירופאית
מ-2003 עד 2014 היה ואנדט טייס קרב בחיל האוויר השוודי. ב-2004 הצטרף לבית הספר להכשרת טיסות של חיל האוויר השוודי, שם קיבל הכשרה בסיסית לטיסה. הוא סיים תואר שני בהנדסת חשמל מאוניברסיטת צ'למרס בשנת 2007. משנת 2013 עד 2014, הוא התאמן בבית הספר לטייסי מבחן של צי ארצות הברית, שם סיים את לימודיו כראשון בכיתתו והחל להיות טייס מבחן ניסיוני. ב-2014 הוא הצטרף ל- SAAB Aeronautics, חברת תעופה שוודית, כטייס ניסוי. לאחר מכן קודם לטייס ניסוי ראשי וראש מחלקת טיסות ב-2020.

## קריירה בסוכנות החלל האירופאית
בנובמבר 2022, ואנדט נבחר כחבר במחלקה הראשונה של אסטרונאוטים במילואים של סוכנות החלל האירופאית.

ביוני 2023, הסוכנות הציעה את ואנדט לטיסה הקרובה של אקסיום ספייס - Axiom Mission 3. כתוצאה מכך הוא הפך מאסטרונאוט במילואים לאסטרונאוט מקצועי והצטרף לסוכנות החלל ב-1 ביוני 2023.

המשימה במסגרתה יטוס ואנדט לחלל מטעם סוכנות החלל האירופאית נקראת "מונין".

## קישורים חיצוניים

## הערות שוליים

קטגוריה:שוודים
קטגוריה:טייסים
קטגוריה:אסטרונאוטים של סוכנות החלל האירופאית
קטגוריה:שוודים שנולדו ב-1980
Don't Think Twice

"**Don't Think Twice**" הוא סינגל של הזמרת הבריטית, ריטה אורה. השיר יצא ב-30 ביוני 2023 בהוצאת חברת התקליטים BMG רייטס מנג'מנט, כסינגל השלישי מתוך אלבום האולפן השלישי שלה, *[[You & I]]*.

נכון לאוגוסט 2023, השיר הושמע למעלה מ-4 מיליון פעמים בספוטיפיי.

## וידאו קליפ
הווידאו קליפ, שצולם בניו זילנד ובוים על ידי טאיקה ואיטיטי, יצא בערוץ היוטיוב של ריטה אורה ב-30 ביוני 2023. נכון לאוגוסט 2023, הווידאו קליפ נצפה למעלה מ-1.9 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ריטה אורה
קטגוריה:שירי אלקטרופופ
קטגוריה:שירי מוזיקת האוס
קטגוריה:סינגלים בהוצאת BMG רייטס מנג'מנט
ולטר וילדיי

**ולטר וילדיי** (באיטלקית: **Walter Villadei**; נולד ב-29 באפריל 1974) הוא קצין וקוסמונאוט איטלקי. הוא סיים את לימודיו באקדמיה של חיל האוויר האיטלקי בפוצואולי ובעל תואר שני בהנדסת תעופה וחלל מאוניברסיטת נאפולי והתמחות בהנדסה אסטרונאוטית מאוניברסיטת רומא. אף על פי שלא טס לחלל עד יוני 2023, הוא הוכשר זמן רב לפני כן כקוסמונאוט ברוסיה. ביוני 2023 הוא טס לחלל במשימה Galactic 01. טיסתו השנייה לחלל מתוכננת לינואר 2024, אז יטוס לתחנת החלל הבין-לאומית כחלק ממשימת Axiom Mission 3 של חברת אקסיום ספייס.

## קריירה
וילדיי החל את הקריירה שלו ב-1998 בחטיבת התחבורה האווירית ה-46 בפיזה שבאיטליה, שם עבד על תחזוקת מטוסים ומספר פריסות מבצעיות בחו"ל עד 2003. לאחר מכן הוצב בסגל האווירי ברומא, במסגרת המשרד לטכנולוגיות מתקדמות ותוכניות מל"טים. ב-2005 הוא סיים תואר שני בהנדסת תעופה וחלל שם עסק בעיקר בלוויינים ופלטפורמות מסלוליות, לאחר מכן ייצג את הצוות האווירי בוועדת ההגנה של תוכניות החלל. בשנת 2011 הוא הוצב במשרד החדש למדיניות החלל שהוקם במסגרת המחלקה השלישית של המטה האווירי. בשנת 2014 הוא מונה על ידי נשיאות המועצה כנציג הלאומי לנציבות האירופית לתמיכה ומעקב אחר החלל.

בשנת 2008 החל וילדיי את האימונים הראשוניים שלו בטיסות החלל במרכז גגארין להכשרת קוסמונאוטים בעיר הכוכבים ברוסיה. בשנת 2012 הוא קיבל את כנפי הקוסמונאוט שלו, ובשנת 2015 הוא השלים את ההכשרה המתקדמת שלו לפני המשימה, רכש כישורים כמהנדס טיסה של חלליות סויוז, ואושר כמשתמש בחלק הרוסי של תחנת החלל הבין-לאומית ומפעיל פעילות חוץ-רכבית.

וילדיי הוא גם מרצה קבוע באוניברסיטת ספיינצה ברומא ובאוניברסיטת טור ורגטה של רומא בנושא "ניסויים בחלל" ו"מערכות חלל". הוא סיים את הקורסים הבכירים של מכללת נאט"ו להגנה ב-2017.

מאז ספטמבר 2017, וילדיי משמש כראש משרד "מדיניות חלל ותפעול" במנהל הכללי של החלל של המטה האווירי באיטליה. הוא גם חבר בוועדה המדעית של סוכנות החלל האיטלקית.

בשנת 2021, הוא נבחר לטוס לחלל בטיסת Virgin Galactic Unity 23 ב-VSS Unity. מאוחר יותר שונה שם המשימה ל-"Galactic 01". הייתה זו טיסה תת-מסלולית, במסגרת משימת החלל הפרטית הראשונה של חברת וירג'ין גלקטיק. ב-29 ביוני 2023 הטיסה המריאה מ-Spaceport America בניו מקסיקו, ארצות הברית ונחתה בחזרה בכדור הארץ לאחר שעה ו-12 דקות. במהלך הטיסה לבש וילדיי חליפה למדידת נתונים ביומטריים ואת התגובות הפיזיולוגיות שלו לטיסות בחלל.

בשנת 2022, הוא נבחר לאימון ביוסטון כדי להתכונן לטיסה עתידית בחלל עם אקסיום ספייס.

באותה שנה, במסגרת הסכם בין אקסיום ספייס והמשרד האיטלקי לחדשנות טכנולוגית ומעבר דיגיטלי, נבחר ולטר וילדיי כחבר צוות גיבוי עבור Axiom Mission 2.

וילדיי המריא לחלל במשימה Axiom Mission 3, טיסת חלל פרטית לתחנת החלל הבינלאומית. הטיסה המריאה ב-18 בינואר 2024, ונמשכה 21 ימים, כשנחתה בהצלחה באוקיינוס האטלנטי. הטיסה הופעלה על ידי אקסיום ספייס תוך שימוש בחללית דרגון 2.

## קישורים חיצוניים
* 

## הערות שוליים

קטגוריה:טייסים איטלקים
קטגוריה:קוסמונאוטים
קטגוריה:איטלקים שנולדו ב-1974
אלהאם מחאמיד רוזין

**אלהאם מחאמיד-רוזין** (בערבית: **إلهام محاميد-روزين**) (נולדה ב-16 בפברואר 1990) היא ספורטאית פאראלימפית ערבייה-ישראלית, וקפטנית לשעבר בנבחרת ישראל בכדורשער נשים.

## ביוגרפיה
אלהאם מחאמיד נולדה באום אל-פחם, ישראל, למשפחה ערבית-מוסלמית. אובחנה בלידתה עם אכרומטופסיה תורשתית, שבעקבותיה נאלצה להתמודד עם לקות ראייה ועם עיוורון צבעים.

### קריירה ספורטיבית
בנעוריה, הצטרפה לקבוצת כדורשער מיוחדת במועדון העיוורים שבעיר הולדתה, אום אל-פאחם.

ביוזמתה הוקמה נבחרת ישראל בכדורשער נשים ומחאמיד הייתה קפטן הקבוצה בשנים 2010–2018.

בשנת 2015 זכתה הנבחרת במדליית זהב במשחקים העולמיים לעיוורים ולקויי ראייה והבטיחה את מקומה ב.

בשנת 2019 זכתה הנבחרת במדליית כסף באליפות אירופה והבטיחה את מקומה ב.

### חיים אישיים
עשתה שירות לאומי בלשכה לסיוע משפטי בירושלים. בעלת תואר ראשון בחינוך ובתיאטרון מהאוניברסיטה העברית בירושלים, ותואר שני בפסיכודרמה בסמינר הקיבוצים.

בשנת 2018 נישאה מחאמיד לקפטן נבחרת ישראל בכדורשער גברים, מיכאל רוזין (שאף התאסלם למענה), ולהם שני ילדים.

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* 
* 
* 

## הערות שוליים

קטגוריה:מדליסטיות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני כדורשער במשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחקני כדורשער במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחקני כדורשער במשחקים הפאראלימפיים פריז (2024)
קטגוריה:עיוורים ישראלים
קטגוריה:שחקניות כדורשער פאראלימפיות ישראליות
קטגוריה:שחקני כדורשער ישראלים
קטגוריה:בוגרות שירות לאומי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:אום אל-פחם: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
פלורה (מיתולוגיה)

ממוזער| פלורה פרנסה (נאפולי), אמצע המאה ה-18
**פלורה** (בלטינית: Flōra) היא אלת הפרחים והאביב הרומית - סמל לטבע ולפרחים (בעיקר פרחי אביב). למרות שהייתה דמות מינורית יחסית במיתולוגיה הרומית, בהיותה אחת מכמה אלות פוריות, הקשר שלה עם האביב נתן לה חשיבות מיוחדת בבוא האביב, וכך גם תפקידה כאלת נעורים. היא הייתה אחת מחמש עשרה האלוהויות שהיו להן הפלמן שלהן, ה-*פלמן פלורליס*. מקבילתה היוונית היא קלוריס.

## פסטיבל
הפסטיבל שלה, ה"פלורליה" (*Floralia*), נערך בין ה-28 באפריל ל-3 במאי וסימל את חידוש מעגל החיים, השתייה והפרחים. הפסטיבל נערך לראשונה בשנת 240 לפנה"ס, ובעצת ספרי הסיבילות, ניתן לה גם מקדש בשנת 238 לפנה"ס. בפסטיבל, בו השתתפו גברים עטויי פרחים ונשים שלבשו תלבושות עליזות שלרוב נאסרו עליהן, הוצגו מחזות פארסה ופנטומימה, שכללו גם עירום לפי הצורך. לאחר סיום הפסטיבל התקיים יום מיוחד של ציד עזים וארנבות. ב-23 במאי נערך לכבודה פסטיבל (ורדים) נוסף.

המקבילה היוונית של פלורה היא Chloris, שהייתה נימפה. פלורה נשואה לפאבוניוס, אל הרוח הידוע גם בשם זפיר, ובן לווייתה היה הרקולס.

## באומנות

Carthage(js)5.jpg|פסיפס של פלורה, מוזיאון קרתגו
INC-3004-a Ауреус. Ок. 43—39 гг. до н. э. Монетарий Клодий Весталий (аверс).png|דמותה של פלורה על מטבע עתיק
Primavera 04.jpg|פלורה בציור של בוטיצ'לי, "פרימוורה"
קובץ:François Gérard - Flore caressée par Zéphyr.jpg|פלורה שלוטפה בידי זפירוס
Flora, por Tiziano.jpg|פלורה, מאת טיציאן
1520 Veneto Idealbildnis einer Kurtisane als Flora anagoria.JPG
Jan Brueghel the Elder & Peter Paul Rubens - Flora and Zephyr, 1617.jpg|ברויגל האב ורובנס, "פלורה וזפיר"
Rembrandt, Flora, circa 1654, Metropolitan Museum of Art, New York.jpg|רמברנדט, "פלורה"


## לקריאה נוספת
* Smith, William, **Dictionary of Greek and Roman Biography and Mythology**, London (1873). Online version at the Perseus Digital Library.
* de Vaan, Michiel (2008). **Etymological Dictionary of Latin and the other Italic Languages**. Brill. .

## קישורים חיצוניים

* 

## הערות שוליים

קטגוריה:אלות טבע
קטגוריה:אלות פריון
קטגוריה:אלות רומיות
Bad at Love

"**Bad at Love**" הוא סינגל של הזמרת האמריקאית, הלסי, המופיע כסינגל השני באלבום האולפן השני שלה, *[[Hopeless Fountain Kingdom]]*. השיר יצא ב-22 באוגוסט 2017 בהוצאת חברת התקליטים Astralwerks. השיר נכתב על ידי הלסי, ג'סטין טרנטר, ריקי ריד ורוז'ה שהאייד, והופק על ידי ריקי ריד ורוז'ה שהאייד.

השיר היה מועמד בקטגוריית שיר השנה של אישה של פרסי בחירת הנוער וכן בקטגוריית וידאו השנה של פרסי הווידאו קליפים של iHeartRadio .

נכון לאוגוסט 2023, השיר הושמע למעלה מ-428 מיליון פעמים ביוטיוב, ולמעלה מ-576 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי הלסי
קטגוריה:שירים על ניו ג'רזי
קטגוריה:בלדות משנות ה-2010
קטגוריה:בלדות פופ
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אסטרלוורקס
מיקלוש היידו

**מיקלוש היידו**, (במקור **מיקשה הוניג**, בהונגרית: **Hajdu Miklós**; גלה, 28 בינואר 1879 – תל-ליטוינסקי, ישראל, ינואר 1956) היה עורך דין ישראלימ יליד הונגריה, עיתונאי, סופר, עורך עיתון, פעיל ציבורי בקהילה היהודית בבודפשט ופעיל ציוני.

## קורות חייו
מיקלוש הוניג נולד במשפחה יהודית בכפר קטן במחוז שומוג' כבנם של הסוחר אדולף הוניג ושל מריה קראוס. הוא השלים את לימודיו היסודיים והתיכוניים בדומבובאר, קאפושוואר ובוניהאד. כבר בימי האוניברסיטה, משנת 1897, עבד ככתב עיתון.
* תחילה היה עובד פנימי (שכיר) של "יומן בודפשט" (Budapesti Napló),
* לאחר מכן בין השנים 1904 עד 1921 הוא היה העורך המשותף לאחר מכן העורך הראשי של העיתון היומי "היממה" (A Nap)
* בינתיים היה גם עמית מערכת בעיתון הספרותי "זמנים חדשים" (Új Idők)
* עוזר עורך העיתון היומי "בימה הונגרית" (Magyar Szinpad)
* בנוסף לכך ערך עיתונים כלכליים שונים ופרסם מאמרים רבים בעיתוני הקהילה היהודית
* משנת 1921 היה המנהל הכללי של "אגודת המחקר ההונגרית"

הוא היה בין הראשונים שהעשיר את העיתונות ההונגרית בצורות כתיבה חדשות. סיפוריו הקצרים והרישומים על החיים היהודיים מאופיינים באצילות הסגנון.

הוא היה פעיל בחיים הציבוריים היהודיים:
* כסגן ראש הקהילה היהודית של פשט (הקהילה היהודיות השנייה בגודלה באירופה)
* היה חבר גם בוועד המנהל של אומיקה ההתאחדות הלאומית לתרבות לחינוך
* ושל האגודה הספרותית היהודית-הונגרית
* כן חבר בגוף היציג של החברה קדישא של פשט

בשנת 1939, בבורחו מהפשיזם, עלה לארץ ישראל. כאן הוא ייסד את העיתון Értesítő Tel Aviv (המודיע של תל אביב) ובין השנים 1941 לבין 1945, היה נשיא התאחדות עולי הונגריה, ולאחר מכן נשיא כבוד. לא ידוע על עבודתו ויצירתו בישראל.

אשתו הייתה מרגיט ריינר (1886–?), בתם של אדולף ריינר, סוחר דומבוואר, ושל רגינה אלטשטדטר, לה נישא ב-21 באוקטובר 1906 בדומבובאר.

## כתביו
* הארגון והסדר המשפטי של הודעות אשראי וחקירות מסחריות (1903)
* לאחר החתונה (1904)
* אדון הסגן מתחתן (1904)
* תמונות ורישומים (בודפשט, 1907)
* על האגף השליו (בודפשט, 1911)
* הקרס של הקלונס (1911)
* על מימי הווידוי (1912)
* גלעד: וידויים, נסיפורים (בודפשט, 1914)
* מה אנחנו רוצים? (1916)
* אתמול והיום (1922)
* דוחות של אגודת המחקר ההונגרית (1922–1926)
* אנחנו אריסים (בודפשט, 1929)
* צידה לדרך לפני כל נדרי (בודפשט, 1930)

## הנצחה
* בשנת 1999 נחשף לוח הנצחה על קיר ספריית גלה לרגל 120 שנה להולדתו.

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. גישה מקוונת
* Takács Istvánné: Arcok Dombóvárról (2000) (פנים מדומבובאר)

## קישורים חיצוניים
* מיקלוש היידו באתר Arcanum
* מיקלוש היידו באתר encyclopedia.com
* מיקלוש היידו באתר dombopedia.hu

## הערות שוליים

קטגוריה:משפטנים יהודים הונגרים
קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:ישראלים ילידי הונגריה
קטגוריה:עורכי עיתונים יהודים הונגרים
קטגוריה:אנשי העלייה החמישית
קטגוריה:ישראלים שנולדו ב-1879
קטגוריה:ישראלים שנפטרו ב-1956
ריצ'רד בירד (פוליטיקאי מארקנסו)

**ריצ'רד סי. בירד** (באנגלית: **Richard C. Byrd**; ) היה פוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו בפועל מינואר ועד אפריל 1849 בעקבות התפטרותו של המושל תומאס סטיבנסון דרו.
## ביוגרפיה
ריצ'רד בירד נולד בטריטוריית מיסיסיפי, באזור שהיום הוא אלבמה. הוא עסק במסחר ובחקלאות, וב-1826 עבר לטריטוריית ארקנסו. הוא שימש כמבקר השני של הטריטוריה בשנים 1829–1831, וכיהן בבית המחוקקים של הטריטוריה בשנים 1833–1835. בירד כיהן כחבר בית הנבחרים של ארקנסו ב-1836 וכחבר הסנאט של המדינה ב-1840, 1842, 1846 ו-1848.

ב-1844 התמודד בירד ללא הצלחה בבחירות על משרת מושל ארקנסו. ב-10 בינואר 1849, כאשר התפטר המושל תומאס סטיבנסון דרו, כיהן בירד כנשיא הסנאט, ומתוקף תפקידו מונה כמושל בפועל. הוא סיים את כהונתו ב-19 באפריל אותה שנה, ושב לעסקי המסחר שלו במחוז ג'פרסון.

בירד נפטר ב-1 ביוני 1854 בביתו בעקבות מחלה קשה. הוא נטמן בבית הקברות פלאט באיו שבמחוז ג'פרסון.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 65-66.


## קישורים חיצוניים
* ריצ'רד בירד באתר אגודת המושלים הלאומית 
* [ריצ'רד בירדפ באתר The Political Graveyard 
* 

==הערות שוליים==




[קטגוריה:מושלי ארקנסו]
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ארקנסו
קטגוריה:אמריקאים שנולדו ב-1805
קטגוריה:אמריקאים שנפטרו ב-1854
נתנאל לסרי

**נתנאל (נתי) לסרי** (נולד ב-1986) הוא קצין צה"ל בדרגת אלוף-משנה, רמ"ח תכנון בזרוע היבשה. פיקד על עוצבת הגולן.

## ביוגרפיה
לסרי נולד בלוד, היה חניך ומדריך בשבט הצופים המקומי ובוגר בית הספר "תיכון אזורי רמלה-לוד". התגייס לצה"ל ב-2004 ושירת כלוחם בחטיבה 401 של חיל השריון. במלחמת לבנון השנייה לחם כאיש צוות טנק. שירת כמפקד טנק בחטיבה 401 ומפקד מחלקה בחטיבה 460. במבצע עופרת יצוקה שירת כקצין מבצעים גדודי, ובמבצע חורף חם כסגן מפקד פלוגה. לאחר לימודים במכללה לפיקוד טקטי שירת כמפקד פלוגת ההכשרות של גדוד 52 ולאחר מכן מפקד פלוגה מבצעית בגדוד 52. הוא זכה על פועלו בבלימת מתקפת הטרור במפגש הגבולות ישראל–מצרים–רצועת עזה בתעודת הערכה ממפקד אוגדת עזה. פיקד על הפלוגה גם במהלך מבצע עמוד ענן. על תפקידו זכה לתעודת הצטיינות מהרמטכ"ל. ב-2013 מונה למפקד פלוגת ההכשרות של קורס מפקדי טנקים בגדוד 196 של חטיבה 460 והשתתף במבצע צוק איתן. ב-2015 מונה לסמג"ד 52 ולאחר מכן שירת כעוזר ראש אגף המבצעים. בשנים 2019–2021 פיקד על גדוד 9. ב-2021 מונה לקצין אג"ם של אוגדה 162.

באוגוסט 2023 מונה למפקד עוצבת גולן והחרמון ושירת בתפקיד עד אפריל 2024.

במאי 2025 נכנס לתפקידו כרמ"ח תכנון בזרוע היבשה.

לסרי בעל תואר ראשון במדעי החברה מאוניברסיטת בר-אילן, תואר שני בייעוץ ארגוני מהמכללה למנהל ותואר שני במדע המדינה מאוניברסיטת חיפה. נשוי ואב לשלושה.

## קישורים חיצוניים
*סרן נתנאל לסרי באתר הגבורה

## הערות שוליים

קטגוריה:מפקדי עוצבת הגולן
קטגוריה:מפקדי גדודים בחטיבה 401
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1986
מרקו ספיסו

**מרקו ספיסו** (באיטלקית: **Marco Spissu**; נולד ב-5 בפברואר 1995) הוא כדורסלן איטלקי המשחק בעמדות כדורסל הרכז ברייר ונציה מליגת העל האיטלקית בכדורסל.

## קריירה מקצועית
[שמאל|ממוזער|ספיסו במדי נבחרת איטליה ב[כדורסל 3x3, משחקי הים התיכון 2018]]
לאחר שהחל את הקריירה שלו בטורס עבר ספיסו לדינמו סאסארי מעיר הולדתו. מהקבוצה הוא הושאל לסנט-אורסולה, בארי, קאסאלפוסטרלנגו, רג'ו קלבריה, דרטונה באסקט ווירטוס בולוניה מהסרייה א'2. עם בולוניה הוא זכה בגביע ה-LNP ונבחר ל-MVP של הגמר.

לאחר 11 שנים בסאסארי, שכללו זכייה ביורופקאפ ב-, עבר ספיסו לאוניקאחה מאלגה מליגת ה-ACB הספרדית וחתם בקבוצה לשנתיים. עם זאת, ב-12 באוגוסט 2021 ביטלה הקבוצה את חוזהו של ספיסו לאחר שנכשל בבדיקות הרפואיות. פדרציית הכדורסל האיטלקית, לעומת זאת, זימנה אותו לסגל הנבחרת הבוגרת באותו קיץ לקראת טורניר הכדורסל האולימפי באולימפיאדת טוקיו.

ב-19 באוגוסט 2021 חתם ספיסו באוניקס קאזאן הרוסית מהליגה המאוחדת של VTB והיורוליג. הוא עזב את הקבוצה בתחילת 2022 עקב הפלישה הרוסית לאוקראינה.

ב-20 ביולי 2022 חתם ספיסו ברייר ונציה מליגת העל האיטלקית והיורוקאפ.

## קישורים חיצוניים

* פרופיל, באתר פיב"א החדש

## הערות שוליים

קטגוריה:כדורסלני וירטוס בולוניה
קטגוריה:כדורסלני דינמו סאסארי
קטגוריה:כדורסלני אוניקס קאזאן
קטגוריה:כדורסלני ונציה
קטגוריה:כדורסלנים באולימפיאדת טוקיו (2020)
קטגוריה:כדורסלנים איטלקים
קטגוריה:כדורסלנים איטלקים באולימפיאדת טוקיו (2020)
קטגוריה:כדורסלני נבחרת איטליה
קטגוריה:איטלקים שנולדו ב-1995
נאיף בן בנדאר א-סודיירי

**נאיף בן בנדאר א-סודיירי** (בערבית: **نايف بن بندر السديري**; נולד ב-21 בינואר 1963) הוא דיפלומט סעודי. כיהן כשגריר ערב הסעודית בקנדה בין השנים 2014–2018. כיום מכהן א-סודיירי כשגריר ערב הסעודית בירדן ובנוסף, מונה ב-12 באוגוסט 2023 לשגריר ערב הסעודית ברשות הפלסטינית ולקונסול כללי שאינו תושב בירושלים.

## ראשית חייו והשכלה
א-סודיירי נולד בריאד. אביו, בנדר, הוא בנו של אחמד א-סודיירי. הוא קיבל תואר שני במדע המדינה.

## קריירה
א-סודיירי עבד במגזר הפרטי עד שהצטרף למשרד החוץ הסעודי בשנת 1996 ועבד במשלחת הסעודית לאו"ם משנת 1997. הוא עמד בראש קבוצה לפירוק נשק גרעיני ואי-הפצת נשק שהייתה מסונפת לוועדת הפירוק מנשק של האו"ם בין השנים 2012–2014. הוא מונה לשגריר ערב הסעודית בקנדה ב-2014, תפקיד אותו מילא עד אוגוסט 2018, כאשר הוא הוחזר על ידי ממשלת ערב הסעודית עקב מתיחות בין שתי המדינות.

א-סודיירי מונה לשגריר ערב הסעודית בירדן בינואר 2020. הוא מסר את הזמנתו של המלך סלמאן לנשיא סוריה בשאר אסד להשתתף בפסגת הליגה הערבית ה-32 שנערכה בג'דה, סעודיה, ב-19 במאי 2023.

בנוסף לתפקידו הדיפלומטי כשגריר ערב הסעודית בירדן, א-סודיירי מונה ב-12 באוגוסט 2023 לתפקיד "השגריר בפלסטין וקונסול כללי בירושלים שלא מוצב שם", והגיש את כתב האמנתו למג'די אל-ח'לידי, היועץ הדיפלומטי של הנשיא הפלסטיני מחמוד עבאס בירדן.

בספטמבר 2023 נפגש א-סודיירי עם ריאד אל-מאלכי ברמאללה. בפגישה אמר שערב הסעודית פועלת להקמת מדינה פלסטינית וסיים את נאומו בקריאה "תחי פלסטין החופשית".

## קישורים חיצוניים
* 

## הערות שוליים

קטגוריה:סעודים
קטגוריה:שגרירים בקנדה
קטגוריה:שגרירים בירדן
קטגוריה:הרשות הפלסטינית: יחסי חוץ
קטגוריה:ילידי 1963
מיכאל ימר

הרב **מיכאל הכהן יָמֵר** (ה' באב ה'תשי"ט, 9 באוגוסט 1959) הוא ראש ישיבת שעלבים וראש קריית חינוך שעלבים.

## ביוגרפיה
נולד בארצות הברית לפרופסור משה ימר ורחל לבית רקובר, למד בישיבה התיכונית "נתיב מאיר" בירושלים, והחל משנת תשל"ח בישיבת ההסדר שעלבים. בעל תעודת הוראה ממכון מורשת יעקב (ה'תשמ"ג). באייר ה'תשמ"ז נסמך לרבנות בידי הרבנות הראשית והרב מאיר שלזינגר. שימש כסגן משגיח וכמדריך בישיבת שעלבים.

החל מתשמ"ט שימש ר"מ בישיבת שעלבים, לתלמידים בני חו"ל וישראלים לסירוגין. במקביל כיהן כרב קהילה בקהילת "אהל ארי" בעיר רעננה. באלול ה'תשע"ג מונה לתפקיד סגן ראש הישיבה הרב יחזקאל יעקבסון, ובאב ה'תשע"ו מונה לתפקיד ראש הישיבה וראש קריית חינוך שעלבים. החל מניסן תשע"ח (2018) משמש חבר מערכת בכתב העת המעין.

### חיים אישיים
נישא בשנת תשמ"ג (1983) ללאה לבית קניג. אב לארבעה. בנו הרב יעקב ימר חוקר במכון שלמה אומן.

## חיבוריו
* **בנתיב ההלכה** – עיון בסוגיות אקטואליות בהלכה, ה'תשע"ד
* **נבואה שערייך** – שיעורים כלליים שמסר בישיבת שעלבים (ארבעה כרכים)

### ממאמריו
* 'גדרי קנין כיבוש מלחמה', **[[אור המזרח]]** לב, תשמ"ד, עמ' 209–216
* 'ירושה אין לה הפסק', **שעלי דעת** ג, תשמ"ד, עמ' 137–141
* 'זכויות הבעל במעשה ידי אשתו', **ברקאי** ב, סתיו תשמ"ה, עמ' 138–147
* 'מיגו – בירור או כוח הטענה', **שעלי דעת** ו, תשמ"ט, עמ' 56–62
* 'נאמנות אדם לטעון על יהדותו לאור סוגיית ההוא ארמאה', **שעלי דעת** ז, תש"ן, עמ' 9–13
* 'קבלת תרומה לבית כנסת ממומר', **[[המעין]]** 228 [נט, ב], טבת תשע"ט, עמ' 14–16
* 'כפיה על הצדקה', **בית הלל** נא, טבת תשע"ט, עמ' פב-פד
* 'טרדה ואונס כפטור', **בית הלל** נב, שבט תשע"ט

## קישורים חיצוניים
* 
* 
* כל הכתבות והראיונות - הרב מיכאל ימר, באתר ערוץ 7

## הערות שוליים

קטגוריה:רבנים ישראלים
קטגוריה:ראשי ישיבת ההסדר שעלבים
קטגוריה:משפחת רקובר
קטגוריה:משפחת מנדלבוים
קטגוריה:רבני ישיבת שעלבים
קטגוריה:רבני הציונות הדתית בישראל
קטגוריה:בוגרי ישיבת נתיב מאיר
קטגוריה:בוגרי ישיבת ההסדר שעלבים
קטגוריה:רעננה: רבנים
קטגוריה:ישראלים שנולדו ב-1959
ליעוז עמר

**ליעוז עמר** (נולד ב-1979) הוא שחיין פאראלימפי לשעבר, מייסד ומנכ"ל חברת Travaxy לקידום תיירות נגישה לבעלי מוגבלויות.
## ביוגרפיה
עמר שירת בשנים 1999–2001 בחיל המשטרה הצבאית והיה מפקד שוטרים עד לסיום שירותו בעקבות פציעה שגרמה לכשל בריאותי ולשיתוק בפלג הגוף התחתון. כחלק משירותו היה במוצב בגבול הצפון ועבד בשיתוף עם יחידת מודיעין

בשנת 2007 ניצח במשחה 100 מטר בסגנון חזה בווילס אנגליה ובכך עמד בקריטריון ההשתתפות למשחקים הפאראלימיפיים. ב התחרה במשחה 100 מטר בסגנון חזה לדרגת נכות SB5, אותו סיים במשחה הגמר בתוצאה של 1:42.50 דקות ודורג במקום השמיני בעולם עם שיא ישראלי.

עמר סיים קורס מדריכים ומאמנים לשחייה במכון וינגייט והיה מאמן שחייה בבית הלוחם בחיפה במשך שלוש שנים. היה מאמנו של בשאר חלבי.

בשנת 2018 ייסד את חברת Travaxy לקידום תיירות עבור בעלי מוגבלויות ובני הגיל השלישי והוא עומד בראשה. החברה זכתה בפרס מטעם האו"ם על תרומתה לתיירות בת קיימא.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:שחייני חזה ישראלים
קטגוריה:שחייני חופשי ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:שחיינים במשחקים הפאראלימפיים בייג'ינג (2008)
קטגוריה:ספורטאים נכי צה"ל
קטגוריה:ישראלים שנולדו ב-1979
RollerCoaster Tycoon 2

**RollerCoaster Tycoon 2** הוא משחק סימולציית בנייה וניהול משנת 2002 והשני בסדרת משחקי RollerCoaster Tycoon אשר פותח על ידי כריס סוייר ופורסם על ידי חברת Infogrames Interactive. המשחק יצא לשווקים באוקטובר 2002. במשחק השחקן בונה ומנהל פארק שעשועים ומנסה להשיג מטרות שונות, כגון מספר מבקרים רב, כמות הכנסות רבה ועוד.

## פיתוח
המשחק פותח על ידי יוצר משחקי הווידאו הסקוטי כריס סוייר, אשר עיצב ותכנת את המשחק כולו בעצמו בשפת אַסֶמבּלי. חלקים מסוימים של המשחק התבססו על מאמצים קודמים לפתח גרסה חדשה של המשחק Transport Tycoon, עליה סוייר עבד עוד במהלך שנת 1996. המשחק פורסם על ידי חברת Infogrames ויצא לשווקים לראשונה ב-15 באוקטובר 2002.

## OpenRCT2
באפריל 2014 הושק מיזם הקוד הפתוח "OpenRCT2" במטרה לשפר את המשחקיות של *RollerCoaster Tycoon 2*, ובמטרה לבצע תיקון באגים וליצור גרסאות של המשחק אותן ניתן יהיה להפעיל ב-macOS ו-Linux . המשחק בגרסה זו תומך גם ברזולוציה גבוהה יותר, והעלאה משמעותית של מגבלות התוכנה.

המיזם הושק במקור על ידי המתכנת טד ג'ון, אשר בתחילה היה היחיד שפיתח את המיזם, אך לאורך השנים לקחו חלק בפיתוח של המיזם מעל ל-250 אנשים אשר סייעו לשפר את המשחק. על מנת ליצור שיבוט מדויק של המשחק, המשחק המקורי עבר תהליך הנדוס לאחור ולאחר מכן נכתב מחדש באמצעות שפת התכנות C.

## ראו גם
* RollerCoaster Tycoon (סדרת משחקים)
* RollerCoaster Tycoon (משחק וידאו)
* RollerCoaster Tycoon 3

## קישורים חיצוניים
* 
* 

## הערות שוליים

קטגוריה:משחקי Windows
קטגוריה:משחקי בניית פארקי שעשועים
קטגוריה:משחקי וידאו משנת 2002
קטגוריה:RollerCoaster Tycoon
קטגוריה:משחקי וידאו שפותחו בממלכה המאוחדת
אריאל מליאר

**אריאל (אריק) מליאר** (נולד ב-5 במרץ 2000) הוא שחיין פאראלימפי ישראלי.
## חייו
מליאר נולד עם שיתוק מוחין במרכז הרפואי בני ציון שבחיפה, לאלכס ולדיאנה. אחיו התאום, מארק מליאר, הוא שחיין ואלוף פאראלימפי המתחרה בדרגת נכות S7.

מליאר סובל משיתוק ביד שמאל ובשתי רגליו. הוא החל להתאמן בשחייה בגיל 5 יחד עם אחיו כחלק מטיפול הידרו-תרפי. לאחר מספר שנים עברו לנבחרת השחייה של איל"ן חיפה והוא מתאמן בבריכת איל"ן בקריית חיים, בהדרכת יעקב ביננסון. במהלך השנים הראשונות התחרה בתחרויות ארציות, ועם הצלחותיו התקדם לאליפויות אירופה והעולם.

בשנת 2018 דורג במקום השמיני באליפות אירופה ובשנת 2019 דורג תשיעי באליפות העולם.

ב התחרה בארבעה משחים בדרגת נכות S4. במשחה 50 מטר בסגנון חופשי העפיל למשחה הגמר וסיים במקום השביעי עם תוצאה של 41.70 שניות, ובשלושה משחים השתתף במשחה המוקדמות: במשחה 50 מטר בסגנון גב סיים את משחה המוקדמות עם תוצאה של 58.81 שניות, במשחה 100 מטר בסגנון חופשי סיים את משחה המוקדמות עם תוצאה של 1:36.04 דקות ובמשחה 200 מטר בסגנון חופשי סיים את משחה המוקדמות עם תוצאה של 3:38.51 דקות.

מליאר מתגורר בקריית מוצקין.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* אריאל מליאר, באתר TheSports.org 

## הערות שוליים

קטגוריה:שחיינים פאראלימפיים ישראלים
קטגוריה:שחייני חופשי ישראלים
קטגוריה:שחייני גב ישראלים
קטגוריה:שחייני מעורב אישי ישראלים
קטגוריה:שחיינים נכים ישראלים
קטגוריה:ספורטאי איל"ן
קטגוריה:ספורטאים ישראלים הסובלים משיתוק מוחין
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחיינים במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחיינים במשחקים הפאראלימפיים פריז (2024)
קטגוריה:תאומים ישראלים
קטגוריה:קריית מוצקין: אישים
קטגוריה:ישראלים שנולדו ב-2000
מצודת ואלר

**מצודת ואלר** נקראת גם **טירת ואלר** או **בזיליקת ואלר** (בצרפתית: שאטו ואלר **Château de Valère** או **Basilique de Valère***,* בגרמנית: **Basilika von Valeria***),* היא מצודה על גבעה בעיר סיון מול מצודת טורביון. על הגבעה בנויים כנסייה ומספר מבנים מוקפים בחומה.

## היסטוריה
בגבעה נמצאו שרידים מהתקופה הרומית, אך השימוש שנעשה במקום מקשה על חקירת הממצאים. השם ואלר מוזכר לראשונה ב-1049, מקור השם לא ידוע, יש אומרים שנקרא על שם ולריאנה אמו של הקונסול הרומי מסוף המאה ה-3 טיטוס קמפניוס פריסקוס מקסימיאנוס. חלקי הכנסייה נבנו בין המאה ה-11 למאה ה-13 בסגנון רומנסקי וגותי. החומות נבנו בסוף המאה ה-13 והמבנה הצפוני נבנה כנראה בסביבות 1300.

במאה ה-15 הותקן בכנסייה עוגב, שכיום הוא אחד העתיקים בעולם שעדיין בשימוש.

בשנת 1977 הגבעה הוכרז על ידי הרשויות כמקום בעל חשיבות לאומית בשל המספר הגבוה של מיני החי והצומח המוגנים שנמצאים במקום.

בשנת 1987 הכנסייה הוכרזה על ידי האפיפיור כבזיליקה קטנה.

בשנים האחרונות המקום עובר שחזור ושיקום בין היתר של חפצי האמנות הרבים שבו. חלק מהמבנים משמשים למוזיאון לתולדות ואלה.

## מיקום
המצודה ממוקמת על גבעה בצפון מערב העיר סיון בקנטון ואלה שבשווייץ, הגבעה בגובה 615 מטר מעל פני הים, משקיפה על העיר ועל מצודת טורביון שנמצאת על הגבעה ממול. הכנסייה נמצאת בראש הגבעה ומוקפת במספר מבנים ובחומה שסביבה. הגבעה מאוד תלולה, והגישה אליה אפשרית רק מכיוון צפון מזרח.

## לקריאה נוספת
* מצודת ואלר באתר Cath-VS, ארכיון 

## קישורים חיצוניים

קטגוריה:שווייץ: מבנים
קטגוריה:ואלה
איוב כיוף

**איוב כיוף** (נולד בשנת 1984) הוא קצין בצה"ל בדרגת אלוף-משנה המשמש כראש מחלקת המבצעים במטה הכללי (רמ״ח המבצעים) ומיועד לפקד על חטיבת גולני. שימש בעבר כמפקד חטיבת מנשה, מפקד יחידת שלדג ומפקד סיירת גולני.

ב-5 במרץ 2025 סוכם כי ימונה לתפקיד ראש מחלקת המבצעים באגף המבצעים במטכ״ל.

ב-15 בספטמבר 2025 הוחלט על מינויו העתידי למפקד חטיבת גולני.

## ביוגרפיה
כיוף נולד וגדל בעספיא. למד בבית הספר היסודי במקום מגוריו, ובהיותו בכיתה ו' עבר לבית הספר הריאלי שבחיפה. בתיכון הצטרף ל, אותה סיים בשנת 2003 והתגייס לצה"ל ליחידת שלדג. השלים את הכשרת מסלול הלוחם ביחידה, ויצא לקורס קציני חי"ר. בסיום הקורס שב ליחידה ומונה למפקד צוות. שימש בתפקיד בין היתר במהלך מלחמת לבנון השנייה. בהמשך עבר לחטיבת גולני ומונה למפקד פלוגת מסלול בגדוד 13. לאחר מכן מונה למפקד פלוגה מסייעת בגדוד 13. בהמשך חזר ליחידת שלדג ומונה למפקד פלגה מבצעית ביחידה. לאחר מכן מונה למפקד פלגת המבצעים המיוחדים ביחידה. לאחר לימודים מונה לסגן מפקד גדוד 12. לאחר מכן יצא ללימודים בפו"ם.

ביולי 2019 הועלה לדרגת סא"ל ומונה למפקד סיירת גולני, ושירת בתפקיד עד 16 ביולי 2021. בספטמבר 2021 מונה למפקד יחידת שלדג, תפקיד אותו מילא עד 17 באוגוסט 2023. ב-20 בספטמבר 2023 הועלה לדרגת אלוף-משנה ומונה למפקד חטיבת מנשה, עליה פיקד במלחמת חרבות ברזל.

בדצמבר 2024 נפצע באורח בינוני בפיצוץ מטען על רכב ממוגן מסוג דוד בו נסע בעת מבצע בטולכרם. ברכב נסע גם מפקד אוגדת איו"ש יקי דולף שלא נפגע.

בספטמבר 2025 הרמטכ"ל הכריז על מינויו של אל"ם איוב כיוף כמפקד חטיבת גולני החדש.

## חיים אישיים
כיוף נשוי לסאלי ואב לשלוש.

בעל תואר ראשון בהנדסת תעשייה וניהול ממכללת שנקר, בנוסף, בעל תואר שני ביחסים בין לאומיים מאוניברסיטת חיפה.

בן דודו הוא שריף כיוף, שוערה הנוכחי של מכבי חיפה.

## קישורים חיצוניים

## הערות שוליים

קטגוריה:מפקדי גדס"ר גולני
קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:מפקדי חטיבת מנשה
קטגוריה:מפקדי יחידת שלדג
קטגוריה:מפקדי סיירת גולני
קטגוריה:מפקדי חטיבות במלחמת חרבות ברזל
קטגוריה:בוגרי מכללת שנקר
קטגוריה:דרוזים ישראלים
קטגוריה:עספיא: אישים
קטגוריה:פצועי טרור ישראלים
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1984
שאול וג'ימה

**שאול וג'ימה** הוא ספורטאי בענף ספורט נכים לשעבר.

וג'ימה השתתף לראשונה במשחקי סטוק מנדוויל בשנת 1970. הוא היה חבר איל"ן בפתח תקווה והתבלט כשחקן כדורסל כיסאות גלגלים בליגה הלאומית.

כחבר נבחרת ישראל בכדורסל בכיסאות גלגלים השתתף פעמיים ב. ב היה שותף לזכיית הנבחרת במדליית כסף וב היה שותף לזכייה במדליית זהב.

וג'ימה פעיל גם כשחקן טניס כיסאות גלגלים.

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:טניסאים נכים ישראלים
קטגוריה:ספורטאי איל"ן
קטגוריה:ישראלים שנולדו במאה ה-20
גלה (כפר)

**גלה** (בהונגרית: **Gölle**) הוא כפר קטן במחוז שומוג', נפת קאפושוואר שבהונגריה.

## מיקום
היישוב ממוקם בגבול המזרחי של מחוז שומוג', ניתן להגיע אליו בכביש ציבורי המחבר בין כבישים 6503 בין באטה - איגאל וכביש 6517 בין קפושפולה - לאפאפה.

תחנת הרכבת הקרובה ביותר נמצאת בבאטה, על קו הרכבת דומבובאר–ג'קנש ( תחנת הרכבת באטה).

## סמל הכפר
בסמל היישוב ניתן לראות כתר וסוס לבן. לפי המסורת בלה הרביעי, מלך הונגריה ופמלייתו הלכו לאיבוד באזור הזה כשברחו מהמונגולים (פלישת המונגולים לאירופה), והצמיתים שחיו שם הראו להם את הדרך לדלמטיה. שם סוסו של המלך היה גלה (Gölle). על כן ממנו קיבל היישוב את שמו.

## היסטוריה
הכפר מוזכר לראשונה במסמך משנת 1550. לאחר הכיבוש הונגריה על ידי העות'מאנים והחורבן שהטורקים גרמו, הכפר אוכלס שוב ב-1618. התושבים היו הונגרים קתולים. בין בעלי הכפר באותו הזמן, המשמעותית ביותר הייתא משפחת דרשפי. במאה ה-19 היו כאן אחוזות גם לנסיכים לבית אסטרהאזי ולמשפחת המרכיז פלביצ'יני (Pallavicini család). גלה היה יישוב משמעותי יותר בתחילת המאה ה-20, עם יותר מ-2,700 תושבים.

האזור מסביב לגלה היה אזור חקלאי מפורסם מאז ימי קדם. הוא היה מפורסם באדמות החקלאיות הטובות שלו ובחיות המשק האיכותיות שלו. חקלאי הכפר זכו במדליות במספר תערוכות עם בעלי החיים שגידלו. בגבול הכפר נוצרו כמה ערבות קטנות, רובן כבר אינן קיימות או נספחו ליישובים אחרים.

## אתרים בעלי עניין
* בכפר יש מוזיאון זיכרון במקום הולדתו של יליד הכפר המפורסם, הסופר אישטוואן פקטה (István Fekete). המוזיאון שופץ ב-29 בנובמבר 2012. כמו כן, הוקם מוזיאון במקום הולדתה של השחקנית והזמרת חסידת אומות העולם ואלי ראץ, שנולדה אף היא בגלה. קבריהם של שני האנשים המפורסמים האלה נמצאים בבית הקברות של הכפר.
* יש רק מבנה אחד מוגן בגלה: הכנסייה הקתולית. מצפון לכפר, בפאתי היישוב, נמצאת "קפלת קבר שרנל" בהריסות, שהיא אנדרטה לאומית רשומה לשימור.
* נאנדור ארי (Nándor Őri) מגלה יצר את אוסף לבני הבריק המוטבעים שלו בשנת 2009, המורכב מכ-500 פריטים.
* ב-2016 הוא הוסף ונכלל גם בערכי האוצר של מחוז שומוג'.

## ילידי המקום
* **[[מיקלוש היידו]]** (במקור **מיקשה הוניג**, 1879 – תל-ליטוינסקי, ישראל, 1956) היה עורך דין יהודי-הונגרי-ישראלי, עיתונאי, סופר, עורך עיתון, פעיל ציבורי בקהילה היהודית בבודפשט ופעיל ציוני.
* *'[[ואלי ראץ']]* (1911 – 1997) הייתה שחקנית קולנוע ותיאטרון וזמרת, יקירת הציבור ההונגרי. הוענק לה תואר "חסידת אומות העולם" על ידי יד ושם בירושלים, על הצלת יהודים בימי השואה.

## גלריה

Fekete István Emlékház, Gölle.jpg|בית הנצחה אישטוואן פקטה
Fekete Istvan szulohaz.jpg|לוח זיכרון על בית הולדתו של אישטוואן פקטה
Gölle, Fekete István-mellszobor 2023 01.jpg|פסל חזה של אישטוואן פקטה
Gölle, Immaculata-oszlop 2023 02.jpg|עמוד אימקולאטה (Immaculata)
Kálvária, Gölle.jpg|קלוואריה
Kereszt és temetőkápolna, Gölle.jpg|צלב וקפלת בית הקברות
Ballagó idős emléktábla, Gölle.jpg|לוח זיכרון על קיר הקפלה
Fekete István sírja, Gölle.jpg|קברו של אישטוואן פקטה


## קישורים חיצוניים
* 

* אתר השלטון העצמי העירוני גלה
* בית הזיכרון של אישטוואן פקטה, גלה
* אתר לזכרו של ואלי ראץ

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אדרנלין (ספר)

**אדרנלין: סיפורי שלא סוּפר** (באיטלקית: **Adrenalina: My Untold Stories**) הוא האוטוביוגרפיה השנייה של הכדורגלן השוודי זלאטן איברהימוביץ', שנכתבה יחד עם העיתונאי האיטלקי לואיג'י גרלנדו מהלה גזטה דלו ספורט, ופורסמה לראשונה באיטלקית בדצמבר 2021.

## תקציר
איברהימוביץ' פותח את הספר באמירה "בסדר אני מוותר. אני בן ארבעים. אני אֵל, אבל אֵל שמתבגר". הוא מתאר את שם הספר, אדרנלין, כ"מילת המפתח של חיי". הוא מספר על התקופה שלו במנצ'סטר יונייטד ומתאר אותם כבעלי "מנטליות קטנה וסגורה" למרות עושרם ויוקרתם; הוא טוען שהם הורידו פאונד אחד מהמשכורת שלו מפני ששתה בקבוק מיץ ממיני בר בבית מלון. הוא מספר כי בתקופתו בפריז סן-ז'רמן השחקנים היו חסרי משמעת, ואומר כי הציע להחליף את לאונרדו כמנהל המקצועי של הקבוצה. הוא טוען שחברו למילאן, הקאן צ'להאנולו, ניצל את דום הלב של כריסטיאן אריקסן כדי לתפוס את מקומו ביריבה העירונית, אינטר מילאנו, ומוסיף כי צ'להאנולו ואנטה רביץ' יכולים לשחק טוב רק כשהוא בקבוצה שלהם.

## הפצה
אדרנלין עמד בראש רשימת רבי המכר באיטליה בדצמבר 2021, לפני ספריהם של קן פולט ודונאטו קאריסי. הספר הופץ באותו חודש גם בשוודיה, ועמד בראש מצעד ספרי העיון, לפני הביוגרפיה של הדי ג'יי אביצ'י.

## הערות שוליים

קטגוריה:אוטוביוגרפיות
קטגוריה:ספרי כדורגל